|  |
| --- |
| **VEDTEKTER FOR TROLLBARNEHAGANE.** |

**§ 1. RETNINGSLINER.**

1. Barnehagen skal drivast etter dei retningsliner som er vedtekne av eigar, kommunen og dei krav som gjeld i lovverket.

b) Drifta skal være i samsvar med dei avgjerder og retningsliner som går fram av

barnehagelova og føresegnene til denne (rammeplanen), og med den fastsette årsplanen

for drifta.

**§ 2. FORMÅL.**

1. Barnehagen skal gi barna eit godt miljø med vekt på leik og samvær med andre barn og vaksne, og slik fremje læring og danning som grunnlag for ei allsidig utvikling. Personalet skal legge vekt på å utvikle det einskilde barnet sin personlegdom, hjelpe barnet med å utvikle evne til toleranse og til å ha omsorg for andre, og gi høve til utfalding gjennom leik og aktivitet.
2. Barnehagen skal saman med heimen, hjelpe med å gi barna eit miljø som sikrar dei individuell og gruppevis omsorg og støtte, stimulering, utfalding, læring og etisk rettleiing, som fremmar demokrati og likestilling.

Barna skal ha rett til medverknad, tilpassa deira alder og føresetnadar

**§ 3. EIGARTILHØVE OG FORVALTNING.**

1. Troll-lia barnehage a/s, eig og driv barnehagane.
2. Eigarar: Ann-Kathrin A. Storøy og Inger-Kristin H.Vike.
3. Styrar har det pedagogiske og administrative ansvaret for alle barna som er i barnehagen i opningstida. Eigar står for drifta.
4. Eigar og styrar gjer innstilling til opptak av nye barn,. Felles opptak med dei andre barnehagane,og administrasjonen i kommuna.
5. Kommunalt driftstilskot vert tildelt utifrå gitte føresetnadar.
6. Vedtektene skal gjerast kjende for føresette, og kommuneadministrasjonen.
7. Barnehagen skal ha eit foreldreråd og eit samarbeidsutval, i samsvar med ”Lov om barnehagar”. Foreldrerådet vel sine representantar til SAU, i samsvar med barnehagelova. Antal medlemmar i samarbeidsutvalet: 2 frå eigar, 2 frå dei tilsette og 2 foreldrerepresentantar.
8. Herøy kommune,og fylkesmannen i Møre og Romsdal har tilsynsmyndigheit.

**§ 4. DELEGERING AV MYNDE.**

1. Opptak av barn i barnehagen, vert gjort samordna med kommunen. Eigar og styrar kjem med ei felles innstilling før det samordna opptaket.
2. Kommunal klagenemd er ankeinstans.

**§ 5. OPPTAK.**

1. Søknad om opptak skal skje på fastsett skjema, felles for alle barnehagane i kommuna, med naudsynt dokumentasjon. Hovedopptaket med plasstildeling frå august, vert gjort i første halvdel av mars, etter kunngjering i pressa.
2. Barn som har fått plass i barnehagen, beheld plassen til dei byrjar på skulen. Dersom ikkje anna tilråding ligg føre, får dei med delt plass 1. prioritet til heil plass ved ledig kapasitet.
3. Etter særskilt vurdering og tilråding frå sakkunnig, kan barn gå 1. skuleår i barnehagen.
4. Opptaket er bindande frå den dagen ein takkar ja til plassen, og til ein seier opp plassen. Oppseiing må vere skrifteleg med 1 månads oppseiingstid. Oppseiingstida byrjar alltid den 1. i månaden etter oppseiingsdato. Det er ikkje høve til å seie opp plassen i tida 01. april til 1. august (siste frist for å sei opp plassen vert derfor 1. mars) Dersom eit barn skal slutte etter 1. april, må barnehageavgift betalast ut barnehageåret sjølv om barnet ikkje nyttar tilbodet. Juli månad er betalingsfri.
5. Eigar kan legge ned drifta med tre månaders varsel. Eigar kan omorganisere drifta/avdelingane undervegs.

**§ 6. KRITERIE FOR OPPTAK.**

Dersom det er fleire søkjarar enn plassar ved barnehagen, skal fylgjande momet takast

med i vurderinga;

1. Barn busett/meldt overflytting til Herøy kommune vert prioritert til å få barnehageplass, framfor barn som er busett i andre kommuner.
2. Barn med nedsett funksjonsevne har rett til prioritet ved opptak i barnehage. Det skal ligge føre sakkunnig vurdering for å vurdere om barnet har nedsett funksjonsevne. Barn som det er fatta vedtak om etter Lov om barneverntenester §§ 4-12 og 4-4 andre og tredje ledd, har rett til prioritet ved opptak i barnehage.
3. - Særlege ting ved barnet si utvikling.
   * Sjukdom i heimen.
   * Vanskelege familietilhøve.
   * Einsleg forsytar i arbeid eller under utdanning.
   * Begge føresette i arbeid.
   * Dårleg eller farleg leikemiljø.
   * Lang avstand til leikekamerater.
   * Sysken til barn som har plass i barnehagen.
   * Barn av nøkkelpersonale i barnehagen.
   * Overflytting mellom Troll-lia og Troll-myra, så langt det er råd.
4. Det må takast omsyn til alder, kjønn og mengde dokumenterte problem i gruppa, slik at ein

kan oppnå gruppesamansetning som gir høve til individuell utvikling, og gjensidig

stimulering for barna i gruppa. Ei slik vurdering kan bety å ha tilstrekkeleg mange barn i

same aldersgruppe/kjønn.

1. Barn som søkjer etter hovudopptaket, vert sett på venteliste i den rekkefølgja søknadane kjem inn.
2. Løpande opptak i barnehagane heile året.
3. Ved hovudopptaket vert 2 plassar ved barnehagen halde ope til klagefristen er ute.
4. Den første plassen på ventelista, vert i barnehageåret halde open for barn det er søkt for seint for, og der det ligg føre særskilt tilråding. Opptak frå ventelista skjer elles i tråd med prioritert rekkefølge.
5. Dersom det ikkje er grunnlag for prioritering etter barnehagelova eller opptakskriteria for barnehagen, og søkjarar elles står likt, vert det gjort loddtrekning.

**§ 7. OPNINGSTID.**

1. Opningstida er frå 06.45 – 17.00.
2. Opphaldstida kan variere frå heil plass, 2-dagars plass, 3 eller 4- dagars plass. Vert regulert utifrå søkjarane sine behov.
3. Barnehagane er opne frå måndag til fredag kvar veke. Er stengd laurdag, søndag, og på helge- og høgtidsdagar. Barnehagen er og stengd fem planleggingsdagar pr. år.
4. Barnehagen er stengd frå og med onsdag i påskeveka, t.o.m. 2. påskedag, julafta og nyttårsafta.
5. Barna skal i løpet av driftsåret ha minst 4 veker ferie. 3 av desse vekene må takast samanhengande i sommarmånadane.(juni,juli,august) Innan 1. mai skal føresette gi melding om når barnet skal ha ferie. Dersom ein skal ha ferie utanom desse mnd., skal dette leverast skriftleg søknad til styrar. Dersom det ikkje skapar vanskar for personalet si ferie/auka vikarbehov, vert slike søknadar innvilga.
6. Sommar/jul - ope/stengt i samarbeid mellom barnehagane. For at barnehagen skal ha ope heile sommaren/ romjula, må der vere minst 7/8 barn tilstades kvar dag. Dette p.g.a økonomi, sikkerheita for barn og vaksne (minst 2 vaksne på jobb), osv. Det vert brukt skjønn fortløpande, om dette vert ei tilfredstillande løysing for barn og personale. Styrar avgjer i tvilstilfelle.
7. Dersom eit barn sluttar/byrjar i løpet av barnehageåret, skal ferielengd avklarast med styrar. Styrar avgjer i tvilstilfelle.

**§ 8. FORELDREBETALING.**

1. Betalingsatsane er det eigar som til ei kvar tid fastset. Gjeldande regelverk vert fylgt så langt det er råd. Det vert gitt søskenmoderasjon, 30% for barn nr.2, og 50% for barn nr. 3.
2. Det vert krevd full betaling sjølv om barnet er fråverande grunna sjukdom, e.a. Overtidsbetaling vert krevd, dersom barnet vert henta etter stengetid. Overtidsbetalinga er det eigar som til ei kvar tid fastset.
3. Det vert krevd betaling for 11.mnd. Giroane vert utsendt på mail,viss ikkje anna er avtalt. Fristen for betaling er den 01. i kvar månad, på forskudd. Juli er betalingsfri månad. Kostpengar kjem i tillegg, desse er det eigar som til ei kvar tid fastset.
4. Manglande betaling vert purra med gebyr + ny frist. Deretter oversendt inkasso. Ein mister då plassen. Skuldig barnehageavgift må vere betalt, før familien igjen kan få tildelt ein barnehageplass.
5. Familiar med lav inntekt kan søke Herøy kommune om redusert foreldrebetaling,og gratis kjernetid frå barna fyller 3 år.

**§ 9. AREALUTNYTTING**

Arealutnyttinga vert sett til;

1. Heildagstilbod for barn over 3 år: ca. 4 m2
2. Heildagstilbod for barn under 3 år: ca. 5,33 m2.

**§ 10. HELSE OG HYGIENISKE TILHØVE.**

1. Helsetilsyn og kontroll av hygieniske tilhøve ved barnehagane, vert utført etter initiativ frå helseavdelinga.
2. Barn som er sjuke skal ikkje møte i barnehagen. Dvs. feber, omgangssjuke, utslett og andre smittsame sjukdomar, som gjer at barnet ikkje kan vere ute, eller må ha ro. Det same gjeld ved alvorleg smittsam sjukdom i heimen. Styrar avgjer i tvilstilfelle. Ved fråvær skal heimen melde frå til barnehagen.
3. Når det gjeld barn med funksjonshemming, eller står i fare for å utvikle funksjonshemming, skal styrar i samråd med føresette ta kontakt med helsestasjonen, tverrfagleg team, PP-t, eller event. andre sakkunnige.
4. Barnehagen har mappe for kvart einskild barn der leiar registrer viktige data om barnet.Dette vert lagra i Herøy kommune sine **arkiv.**  Ein fører protokoll over fråvær.
5. Styrar melder frå til helsestasjon, helseavdeling, barnevern dersom det er grunn til det ut frå helsemessige/ hygieniske/”barnevernmessige” tilhøve.

**§ 11. ANSVAR.**

1. Barnehagane har ansvaret for barna i den tildelte opphaldstida, og har teikna kollektiv ulykkesforsikring for barna.
2. Føresette er sjølve ansvarleg for henting og bringing. Barna skal hentast av dei navngitte på hentepersonlista, som føresette har fylt ut. Dersom andre skal hente barnet, skal personalet ha melding om dette med føresette.
3. Meldingar gitt til personalet gjennom barnet, skal vere skriftleg.
4. Dei tilsette i barnehagen skal ikkje ta med barna som passasjerar i eigen bil, buss, båt eller off. transportmiddel, utan føresette sitt samtykke.
5. Trollbarnehagane bruker Pbl -Mentor som internkontrollsystem (gjeld HMS, kvalitetssikring og brannprosedyrer).

**§ 12. MAT/KLEDE.**

1. Barna får frukost, lunch,ettermiddagsmåltid, frukt og mjølk. I tillegg baker, og lager ein middag med jamne mellomrom. Barna et under tilsyn, i ordna måltid.
2. Utgifter barnehagen har til frukt,mjølk/yougurt,bursdagfeiring og mat til alle ordinære måltid kjem i tillegg til barnehageavgifta,og vert fakturert saman med den(kostpengar).
3. Barna må vere reine, og ha reine klede – tilpassa ver og årstid, inne og utebruk. Alle må ha eit ekstra kleskift liggande i barnehagen. Merk!
4. Barnehagen tek ikkje ansvar for medtekne leiker, og bortkomne kle.

**§ 13. ÅRSPLAN.**

1. Det vert utarbeida eigen årsplan for drifta. SAU skal, med utgangspunkt i lokal og sentral rammeplan, fastsette denne. Årsplanen vert sendt ut til alle foreldra.
2. Årsplanen vert lagt fram for barnehageavdelinga i kommunen.

**§ 14. ENDRING AV VEDTEKTENE.**

1. Eigar endrar/godkjenner vedtektene. Samarbeidsutvalet har uttalerett.
2. Vedtektsendringar vedtatt av eigar siste gong: 15.02.17

**§ 15.BEMANNING.**

Rettleiande norm for bemanning i barnehagen:

Det skal minst vere ein pedagogisk leiar per 14-18 barn når barna er over 3 år. Dersom barna er under 3 år skal det vere minst ein pedagogisk leiar per 7-9 barn.

Ved utvida barnegruppe vil pedagogisk bemanning bli auka for å sikre ei samla pedagogisk bemanning i samsvar med lovverket**.**

Rettleiande norm for totalbemanninga er eitt årsverk per 6 barn over 3 år,og 3 barn under 3 år.

Det skal leggjast fram godkjent politiattest før ein kan starte opp i jobben i barnehagen**.**

**§ 16.TEIEPLIKT.**

For all barnehageverksemd gjeld reglane om teieplikt i forvaltningslova §§13til §13f.

Alle tilsette skal skrive under erklæring om teieplikt før dei tek til i jobben**.**

**§17,OPPLYSNINGSPLIKTA.**

Barnehagepersonalet skal gi sosialetenesta og den kommunale helse-og omsorgstenesta bistad i klientsaker,jfr.§21 i Lov om barnehager.

§22 i Lov om barnehager understreker at heile personalet har meldeplikt over for barneverntenesta i samband med mistanke om barnemishandling og alvorleg omsorgsvikt.